കെ റെയില് പദ്ധതിക്കായുള്ള ഭൂമി ഏറ്റെടുക്കാന് മന്ത്രിസഭാ തീരുമാനം തിരുവനന്തപുരം: കെ റെയില് പദ്ധതിക്കായുള്ള ഭൂമി ഏറ്റെടുക്കലുമായി സര്ക്കാര് മുന്നോട്ട്. 11 ജില്ലകളില് നിന്നായി 955.13 ഹെക്ടര് ഭൂമി ഏറ്റെടുക്കാന് മന്ത്രിസഭാ യോഗം തീരുമാനിച്ചു. റെയില്വേ ബോര്ഡില് നിന്ന് പദ്ധതിക്കുള്ള അന്തിമ അനുമതി ലഭിക്കുന്ന മുറയ്ക്ക് അനുസരിച്ചാവും ഭൂമി ഏറ്റെടുക്കല്. തിരുവനന്തപുരം, കൊല്ലം, ആലപ്പുഴ, പത്തനംതിട്ട, കോട്ടയം, എറണാകുളം, തൃശ്ശൂര്, കോഴിക്കോട്, മലപ്പുറം, കണ്ണൂര്, കാസര്കോട് ജില്ലകളില് നിന്നാവും ഭൂമി ഏറ്റെടുക്കുക. ഇതിനായി ഏഴ് തസ്തികകള് ഉള്പ്പെടുന്ന ഒരു സ്പെഷ്യല് ഡപ്യൂട്ടി കളക്ടര് ഓഫീസും മേല്പ്പറഞ്ഞ ജില്ലകള് ആസ്ഥാനമായി 18 തസ്തികകള് വീതം ഉള്പ്പെടുന്ന 11 സ്പെഷ്യല് തഹസീല്ദാര് എല്.എ ഓഫീസുകളും രൂപീകരിക്കാന് തീരുമാനിച്ചു. ഒരു വര്ഷത്തേക്ക് താത്ക്കാലികമായാണ് നിയമനം.